Paul Verhoeven

Paul Verhoeven (s. 18. heinäkuuta 1938 Amsterdam) on alankomaalainen elokuva- ja televisio-ohjaaja, joka on ohjannut elokuvia niin Alankomaissa kuin Hollywoodissakin. Hänen elokuviaan ovat muun muassa tieteistoimintaelokuva RoboCop (1987), eroottinen trilleri Basic Instinct – vaiston varassa (1992) ja Elle (2016). == Elämä ja ura == Paul Verhoeven syntyi Amsterdamissa 18. heinäkuuta 1938. Lapsuutensa hän eli toisen maailmansodan vuosina. Lukion jälkeen Verhoeven opiskeli Leidenin yliopistossa matematiikkaa ja fysiikkaa, joista hän luki tohtoriksi.Paul Verhoeven: Stage/Screen Director/Producer, New Netherland Institute Verhoeven kiinnostui elokuvanteosta opiskeluaikoinaan ja osallistui lyhytelokuvien tekemiseen ensi kerran vuonna 1964. Hän suoritti asepalveluksensa laivastossa ja ohjasi laivaston elokuvayksikössä 23-minuuttisen palkitun dokumenttielokuvan laivastojoukoista. Päästyään siviiliin Verhoeven ryhtyi päätoimiseksi elokuvaohjaajaksi. Hän ohjasi Hollannin televisioon 12-osaisen sarjan Floris, joka oli keskiaikaan sijoittunut seikkailusarja. Sarjasta tuli hyvin suosittu, ja se teki Verhoevenista tunnetun ohjaajan Hollannissa. Verhoeven ohjasi Hollannissa vuosina 1971–1985 useita menestyselokuvia, joiden pääosassa oli, kuten Floriksessakin, usein Rutger Hauer. Elokuva Gestapon vihollinen numero 1 (1977) voitti Golden Globe -palkinnon. Verhoeven lähti Steven Spielbergin pyynnöstä Hollywoodiin 1980-luvun puolivälissä. Siellä hän ohjasi Amerikan- läpimurtoelokuvansa RoboCop (1987) sekä menestyselokuvat Total Recall – Unohda tai kuole (1990) ja Basic Instinct – vaiston varassa (1992). Niiden jälkeen hän ohjasi elokuvat Showgirls (1995), Starship Troopers – universumin sotilaat (1997), Hollow Man – mies ilman varjoa (2000) sekä Black Book (2006), joka kuvattiin suurimmaksi osaksi Alankomaissa. Kymmenen vuoden tauon jälkeen Verhoeven toi vuonna 2016 ensi-iltaan ranskankielisen jännityselokuvan Elle, jonka pääosaa näyttelee Isabelle Huppert.The Thriller Too Shocking for Hollywood, BBC Culture 9.9.2016. Viitattu 16.9.2016. Verhoeven on kuulunut 1980-luvulta lähtien Jeesus-seminaari-asiantuntijaryhmään, joka keskustelee ja tekee äänestysten kautta linjauksia historiallisesta Jeesuksesta. Verhoeven on kirjoittanut Jeesuksesta kirjan Jeesus Nasaretilainen (2008), ja hän on suunnitellut jo kauan tekevänsä Jeesuksen elämästä joskus elokuvan. == Filmografia == === Lyhytelokuvat === *A Lizzard Too Much, 1960 *Nothing Special, 1961 *De Lifters, 1962 *Let's Have a Party, 1963 *The Royal Dutch Marine Corps, 1965, dokumentti *The Wrestler, 1970 === Televisio === *Mussert, 1968– dokumentti *Floris, 1969 – televisiosarja *Soldaat van Oranje, 1977 – minisarja *All Things Pass, 1979 – televisioelokuva *Voorbij, voorbij – televisioelokuva === Elokuvat === *Mitä näenkään (Wat zien ik), 1971 *Turkkilainen namu, 1973 *Keetje Tippel, 1975 *Gestapon vihollinen numero 1, 1977 *Nuoria haaveita, 1980 *De vierde man, 1983 *Lihaa ja verta, 1985 *RoboCop, 1987 *Total Recall – Unohda tai kuole, 1990 *Basic Instinct – vaiston varassa, 1992 *Showgirls, 1995 *Starship Troopers – universumin sotilaat, 1997 *Hollow Man – mies ilman varjoa, 2000 *Black Book, 2006 *The Entertainment Experience, 2011 *Elle, 2016 *Benedetta, 2021 ==Lähteet== == Kirjallisuutta == * Lehtinen, Lauri: ”Vulgaari viisaus – Paul Verhoevenin elokuvat”. Filmihullu 2/2018. == Aiheesta muualla == * * Paul Verhoeven – professori Dan Shawin arviointia 'Senses of Cinema' -sivustolla Luokka:Alankomaalaiset elokuvaohjaajat Luokka:Vuonna 1938 syntyneet Luokka:Elävät henkilöt